**UPUTE ZA DOLAZAK DJECE U DV KOŠNICA 01.09.2020.**

**Ove Upute definiraju precizne mjere za dovođenje djece, boravak djece u DV Košnica te primopredaju djece kod odlaska kući od 01.09.2020., a temeljem Uputa za sprečavanje i suzbijanje epidemije Covid-19 za ustanove ranog i predškolskog odgoja izdane od Hrvatskog zavoda za javno zdravstvo od 24.08.2020.:**

Materijalni preduvjeti koje smo osigurali:

1. BESKONTAKTNI APARAT ZA DEZINFEKCIJU RUKU
2. KADICA S DEZINFICIJENSOM ZA DEZINFEKCIJU NOGU
3. SPREJEVI I DIFUZORI NA BAZI ETERIČNIH ULJA ZA DEZINFEKCIJU PROSTORA (KOJE SMO IMALI I PRIJE)
4. SVAKODNEVNO PRANJE RADNE ODJEĆE ODGOJITELJA, ISKUHAVANJE POSTELJINE ZA DJECU DVA PUTA TJEDNO
5. KUHANJE U VLASTITOM PROSTORU
6. PROZRAČIVANJE PROSTORA UJUTRO 6-7 H, TIJEKOM JUTRA DOK DJECA BORAVE U DVORIŠTU TE POPODNE ZA VRIJEME BORAVKA U DVORIŠTU I NAVEČER DO 21H
7. DOSTAVA ZA POTREBE USTANOVE PREUZIMAT ĆE SE NA ULAZNIM VRATIMA, A NUŽNI SERVISERI ILI DOSTAVA KOJU NIJE MOGUĆE PREUZETI NA VRATIMA IMAT ĆE ZAŠTITNE MASKE, KALJAČE I JEDNOKRATNE RUKAVICE PRILIKOM ULASKA U PROSTOR VRTIĆA TE NEĆE DOLAZITI U KONTAKT S DJECOM
* Fizički razmak koji je moguće osigurati u zatvorenom prostoru posebno provode djelatnici u odnosu na druge djelatnike, te ćemo navedeni fizički razmak održavati kada je god moguće i između djelatnika i djece, s iznimkom njege djeteta koja se provodi u što kraćem vremenu.
* U istom prostoru u vrijeme redovitog rada u isto vrijeme će boraviti isključivo djeca i odgajatelji iz iste odgojno-obrazovne grupe
* izbjegava se fizički kontakt (bliski kontakt) djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove kad god je to moguće. Ipak, treba očekivati da će kod djece mlađe dobi (rana i predškolska dob i niži razredi osnovne škole) biti određenih odstupanja u provedbi uslijed specifičnosti i potreba pojedinih odgojno-obrazovnih procesa, njege djeteta te razvojnih značajki pojedinih dobi kao što su: istraživanje prostora i predmeta koji okružuju dijete (u određenoj dobi stavljanje u usta ruku i predmeta), znatiželja u odnosu na druge osobe/drugu djecu, motorička nespretnost i nedoraslost, potreba za kretanjem.
* svaka odgojno-obrazovna skupina boravi u jednoj odgovarajućoj prostoriji,
* s djecom provodimo što je više moguće vremena na otvorenom (ujutro i poslijepodne),
* izlazak djece u dvorište i njihov povratak u zgradu organizirat će se u razmacima od 15 minuta, kako se ne bi gužvali po hodnicima i stubištu
* krevetići za dnevni odmor djece razmiču se tako da djeca leže na udaljenosti od 1,5-2 metra i to svako dijete uvijek na istom mjestu
* Prehrana djece se dostavlja u prostoriju gdje borave djeca (kao što smo radili i prije) na način da osoba koja donosi hranu ostavi hranu na kolicima ispred ulaza u skupinu te odgajatelj unosi hranu u prostoriju u kojoj borave djeca. VAŽNO: OD 11.05. SMO POČELI KUHATI U VLASTITOJ KUHINJI, ZA KOJU SMO IZRADILI SVE ZAKONSKE DOKUMENTE I PROTOKOLE, KAKO BISMO IZBJEGLI DOSTAVU IZ DRUGIH PROSTORA I SMANJILI MOGUĆNOST PRIJENOSA VIRUSA

Primopredaja djece**:**

1. Vrtić vodi evidenciju ulaska/izlaska. Evidencija ulazaka i izlazaka se uobičajeno vodi u evidencijskim listama djece te u evidenciji radnog vremena djelatnika, SADA UVODIMO DNEVNE EVIDENCIJE OSOBA KOJE DOVODE/ODVODE DJECU. MOLIMO RODITELJE DA REDUCIRAJU BROJ OSOBA KOJE DOVODE/ODVODE DJECU, KAKO BI SE MAKSIMALNO SMANJIO RIZIK ŠIRENJA VIRUSA U USTANOVU.
2. Roditelj s djetetom ulazi u vrtić na način da održava razmak od najmanje 1,5 m u odnosu na sve druge osobe, dezinficira noge i ruke na ulazu te izbjegava zadržavanje i grupiranje. Nošenje maske je obavezno. Zbog različitog radnog vremena roditelja, nismo primijetili veliko grupiranje pred vratima vrtića, ali s početkom pedagoške godine i većim brojem djece se može dogoditi da se u jednom trenutku pred vratima vrtića nađe više djece i roditelja. U tom slučaju MOLIMO RODITELJE DA POŠTUJU RAZMAK OD 2M IZMEĐU SEBE PRI ULASKU U VRTIĆ SA DJECOM I BORAVKU U VRTIĆU TE SE ŠTO KRAĆE ZADRŽAVAJU PRED VRATIMA ODGOJNIH SKUPINA.
3. Sukladno epidemiološkim preporukama, do daljnjega u vrtiću nema kazališnih predstava niti drugih aktivnosti koje uključuju vanjske suradnike. ČEKAMO PREPORUKE ZA ODVIJANJE KRAĆIH PROGRAMA SPORTA I PLESA TE ĆEMO VAS O NAČINU ORGANIZACIJE OVIH PROGRAMA OBAVIJESTITI POČETKOM RUJNA
4. ADAPTACIJA DJECE U JASLICAMA: Roditelji djece u adaptaciji će moći ući u prostoriju odgojne skupine u prvom tjednu adaptacije, i to u najduljem trajanju od 15 minuta, uz korištenje maske. Detaljne upute ovi roditelji dobit će na roditeljskom sastanku, kao i direktno od svojih odgojitelja.
5. MOLIMO RODITELJE DA PRIJE ODLASKA IZ KUĆE DJECI IZMJERE TEMPERATURU I TEMELJITO OPERU RUKE, KAKO IH NE BI MORALA DEZINFICIRATI NA ULAZU U VRTIĆ. DEZINFICIRANJE RUKU DJECI NIJE PREPORUČLJIVO, UČITE DJECU DA JE DEZINFEKCIJA SAMO ZA ODRASLE. PO ULASKU U SOBU ODGOJNE SKUPINE, ODGOJITELJ ĆE DJETETU ODMAH OPRATI RUKE U TOPLOJ VODI I SAPUNU. UKOLIKO JE DJETETU PRIJE IZLASKA IZ KUĆE IZMJERENA TEMPERATURA 37.3 ILI VIŠA, DIJETE SE NE DOVODI U VRTIĆ, VEĆ SE O ISTOM OBAVIJESTI VRTIĆ TE NADLEŽNI PEDIJATAR.
6. Oprema djece-RUKSAK: roditelji smiju dnevno donositi odjeću i druge potrepštine za djecu u njihovim označenim ruksacima. Prljava odjeća bit će dnevno, kao i do sada, ostavljena na dječjim „znakićima“ u jednokratnim čvrsto zatvorenim vrećicama.
7. Kada je god moguće, u pratnji pojedinog djeteta uvijek je ista osoba ili se izmjenjuju dvije odrasle osobe, po mogućnosti odrasla osoba koja živi u istom kućanstvu
8. Roditelji ne smiju dovoditi djecu u vrtić ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 a pogotovo ako su u samoizolaciji jer tada ne smiju izlaziti iz kuće.

Boravak djece u vrtiću

1. Djeca ne nose zaštitne maske.
2. Roditelji u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Ako djeca razviju simptome COVID infekcije tijekom boravka u ustanovi, odgajatelji/učitelji odmah obavještavaju roditelje, koji u najkraćem roku moraju doći po dijete.
3. Djeca sa znakovima drugih zaraznih bolesti također ne dolaze u ustanovu.
4. Djecu ćemo poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.
5. Djecu ćemo poticati da redovito i pravilno peru ruke prije ulaska u svoju skupinu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo. Za pranje ruku ćemo koristiti tekuću vodu i sapun. Nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje smo koristili i prije, pa tako i nastavljamo.
6. Djecu ćemo poticati da kada kašlju i kišu prekriju usta i nos laktom ili papirnatom maramicom koju poslije bacamo u koš za otpad s poklopcem te peremo ruke.

Cjelovite upute Hrvatskog zavoda za javno zdravstvo i Ministarstva znanosti i obrazovanja dostupne su na : <https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf>

I dalje za sva pitanja i nedoumice koristite službeni mail vrtića info@dv-kosnica.hr , mail ravnateljice vanja.medic4@gmail.com te službene telefone (fiksni, mobilni) na web stranici vrtića.